31991R2988
L 284/26
JURNALUL OFÍCIAL AL UNIUNII EUROPENE
REGULAMENTUL (CEE) NR. 2988/91 AL COMISIEI
din 11 octombrie 1991
de modificare a Regulamentului (CEE) nr. 1538/91 privind normele de aplicare a Regulamentului (CEE) nr. 1906/90 de stabilire a standardelor de comercializare a cărnii de pasăre
COMISIA COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Regulamentul (CEE) nr. 1906/90 al Consiliului din 26 iunie 1990 de stabilire a standardelor de comercializare a cărnii de pasăre (1), în special articolul 9,
întrucât articolul 8 din Regulamentul (CEE) nr. 1538/91 al Comisiei (2) stabilește modalitățile de clasificare facultativă a cărnii de pasăre congelată sau congelată rapid pe categorii de greutate; întrucât s-a dovedit că aplicarea imediată a acestor dispoziții constituie un obstacol pentru importurile de carne de pasăre care provin din țări terțe, ambalată înaintea intrării în vigoare a regulamentului menționat anterior; întrucât, în consecință, aplicarea articolului 8 ar trebui să fie amânată până la 1 martie 1992;
întrucât Comitetul de gestionare a cărnii de pasăre și a ouălor nu a emis un aviz în termenul acordat de președintele său,
ADOPTĂ PREZENTUL REGULAMENT:
Articolul 1
Articolul 15 din Regulamentul (CEE) nr. 1538/91 se înlocuiește cu următorul text:
„Articolul 15
Prezentul regulament intră în vigoare la 20 iunie 1991.
Se aplică de la 1 iulie 1991.
Articolul 8 se aplică de la 1 martie 1992 în cazul importurilor care provin din țările terțe.
Cu toate acestea, până la 31 decembrie 1991, comercianții sunt autorizați să folosească pentru produsele prevăzute de prezentul regulament ambalaje marcate cu indicațiile prevăzute de legislația comunitară sau națională aplicabilă înainte de intrarea în vigoare a acestui regulament. În acest caz, aceste produse pot fi comercializate până la 31 decembrie 1992.”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 11 octombrie 1991.